Elinor Sisulu

**Elinor Sisulu** (o a neng a fana ka Batezat pele) ke mokwadi wa kwa Aforika Borwa le motlhami wa lekgotla la Puku Children's Literature Foundation. O ne a fiwa setsele sa Chevalier de L'Ordre des Artes et des Lettres ke puso ya France le seetsele sa UNESCO King Sejong.

## Botshelo jwa a le mmotlana le thuto
Fa a tsholwa o ne a fiwa leina la **Elinor Batezat**, kwa Salisbury, Rhodesia (kwa e leng Harare, Zimbabwe gompieno), ke batsadi Francis Bazetat le Betty Stuhardt, o e neng e le morwadia George Stuhardt. Elinor o goletse kwa Bulawayo. O tsene sekolo kwa University of Zimbabwe, kwa United Nations Institute for Economic Planning and Development kwa Dakar, Senegal le International Institute of Social Studies kwa The Hague. Fa a le kwa Holland o ne a kopana le Max Sisulu, o a tla nyalanang le ene mo tsamaong ya nako.

## Tiro ya go lwela ditshwanelo
O berekile e le mosekaseki wa itsholelo wa lephata la pereko kwa Zimbabwe. Go tswa ka 1987 go tsena 1990, o ne a bereka kwa ofising ya Lusaka la International Labour Organisation. Sisulu o ne a boela Johannesburg, Aforika Borwa le lolwapa lwa gagwe ka 1991 morago ga go fela ga puso ya tlhaolele. O berekile thata e le mokwadi le morulaganyi o o ikemetseng go tswa ka 1991 go tsena 1998.

Sisulu o thusitse go tlhama Crisis Coalition of Zimbabwe, o berekela kwa ofising ya lone kwa Johannesburg. O rulagantse dipego tsa lekgotla la ditlhopho la Independent Electoral Authority of South Africa le World Food Programme. O rulagantse bokopano jwa Themba Lesizwe jwa Civil Society and Justice Zimbabwe, jo bo neng bo tshwaretswe kwa Johannesburg ka 2003.

Sisulu ke leloko la Open Society Initiative for Southern Africa.

## Tiro ya go kwala
Ka ngwaga wa 1994, Sisulu o ne a kwala buka ya bana e bidiwa *The Day Gofo Went to Vote*, e e buang ka ditlhopho tsa ntlha tsa 1994 morago ga puso ya tlhaolele tsa kwa Aforika Borwa. Ka ngwaga wa 2022, o ne a gatisa buka ya botshelo jwa batsadi ba monna wa gagwe, e bidiwa *Walter and Albertina Sisulu: In Our Lifetim*e, e e neng ya amogela seetsele sa Noma sa kgatiso mo Aforika, gape o ne le a mo maemong a bobedi a seetsele sa Sunday Times sa Alan Paton Non-Fiction Award.

Dikgatiso tsa gagwe tse dikhutshwane di akaretsa "A different kind of holocaust: a personal reflection on HIV/AIDS" e e neng e gatisitswe mo African Gender Institute Newsletter ya bosupa ya University of Cape Town, ka Morule 2000, le "The 50th anniversary of the 1956 Women's March: a persona recollection" e gatisitswe mo Feminist Africa ka 2006. Sisulu o ne a kwala mafoko a pele a buka ya ga Jestina Mukoko ya *The Abduction and Trial of Jestina Mukoko: the Fight for Human Rights in Zimabwe*.

Sisulu ke leloko la lekgotla le le rulaganyang meletlo ya botaki, motlhokomedi wa Heal Zimbabwe le modulasetilo wa lekgotla la Book Development Foundation of the Center for the Book kwa Kapa. Ke motlhami le mookamedi wa lekgotla la Puku Children's Literature Foundation.

## Dietsele le ditlotla
Buka ya ga Sisulu ya Walter and Albertina Sisulu: In Our Lifetime ya (2002 e amogetse seetsele sa Noma sa buka ya Aforika e e gaisitseng ka 2003.

Mo tirong ya gagwe mo lekgotleng la Puku, puso ya France e ne ya mo atswa ka seetsele sa Chevalier de L'Ordre des Artes et des Lettres le sa UNESCO King Sejong Literacy Prize.

Ka ngwaga wa 2019, o ne a neelwa seetsele sa doctorate ke University of Pretoria.

Ka ngwaga wa 2023, Sisulu o ne a amogela setlankana sa modulasetilo le kopi tsa South African Literary Awards, ka tiro e ntle mo dibukeng tsa bana mo dingwageng di le dintsi e le mokwadi, le mmueledi wa tiriso ya dipuo tsa mo gae, le e le molwela ditshwanelo wa go akaretsa kgonagalo ya go bona dibuka ga bana.

## Dibuka

* *The Day Gogo Went to Vote (buka ya bana), ya 1994*
* *Walter and Albertina Sisulu: In Our Lifetime, ka 2002*

### Ditsebe tse di tlhophilweng

* Nelson Mandela Remembered, mo The Observer, ka Morule a le lesome le botlhano ngwaga wa 2013
* Apprecation: Chenjerai Hove, 1956 - 2015, mo The Observer, Phukwi a le masome mabedi le borataro ngwaga wa 2015
* Lagos, one long literary and artistic lime, o Johannesburg Review of Books, ka Seetebosigo a le malatsi a matlhano ngwaga wa 2017

## Metswedi